**ПОКАЗАТЕЛИ ЗА ОЦЕНКА НА ОФЕРТИТЕ И МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТИТЕ**

МЕТОДИКА ЗА ОЦЕНКА НА ОФЕРТИТЕ

Методиката за определяне на комплексната оценка на офертите, представлява съвкупност от правила, които определят начина, по който ще бъде извършено класирането на подадените оферти и определянето на изпълнител на обществената поръчка. Критерият за оценка на офертите е икономически най-изгодна оферта, при оптимално съотношение качество/цена.

Класирането на офертите се извършва въз основа на комплексна оценка, определена на базата на оценка на офертите по посочените показатели. На първо място се класира офертата, получила най-висока комплексна оценка.

Показатели за оценка:

1. Показател „Техническа оценка” (ТО), с тежест 60 %;

2. Показател „Финансова оценка“ (ФО), с тежест 40 %.

Показателите за оценка се определят само за офертите на участниците, които отговарят на обявените от Възложителя изисквания по отношение на техническото предложение.

Разглеждането, оценката и класирането на офертите се извършва в следната последователност:

1. Извършване на техническа оценка;

2. Извършване на финансова оценка;

3. Определяне на комплексна оценка на офертите.

**1. ТЕХНИЧЕСКА ОЦЕНКА**

Показателят „ТО“ представлява оценка на техническото предложение на участника за изпълнение на поръчката – методите за изпълнение, съответствието на описаните дейности, техниките и инструментите за изпълнение на поръчката, и тяхното съответствие с изискванията на Възложителя, заложени в Техническата спецификация с оглед постигане на заложените цели.

Конкретният брой точки се определя за всяка оферта на базата на експертна оценка, извършвана от комисията. Преценяват се качество, пълнота, обхват и адекватност на предложението.

Максималният брой точки по показател „Техническа оценка” (ТО) е 100 с относителна тежест в комплексната оценка – 60 %.

Оценките на показател „Техническа оценка“ (ТО) се формират съобразно тристепенна скала, както следва:

|  |  |  |
| --- | --- | --- |
| **ПОКАЗАТЕЛ** | **ТЕЖЕСТ** | **ОЦЕНКА** |
| **Показател (П1):** **Методология, която ще се прилага при изпълнение на конкретните дейности.** | **0.30** | **Максимум**   * 1. **точки** |
| Участникът е предложил методология, която ще се прилага при изпълнение на конкретните дейности описани в техническата спецификация, като всички предложени компоненти от методологията са адаптирани към спецификата на оценката заложена в Плана за оценка на ОП НОИР, и включват: *конкретен списък с инструменти за събиране на информация и анализ*; *конкретни методи за оценка, които включват документално проучване; интервюта; анкетно проучване; фокус групи; анализ на първична и вторична информация*, за оценка на изпълнението, ефективността и ефикасността на партньорството по процедура „Образователна интеграция на учениците от етническите малцинства и/или търсещи или получили международна закрила“ на Оперативна програма „Наука и образование за интелигентен растеж“ 2014-2020 г. и приноса ѝ за постигане целите на Стратегията за образователна интеграция на децата и учениците от етническите малцинства. |  | 100 точки |
| Участникът е предложил методология, която ще се прилага при изпълнение на конкретните дейности описани в техническата спецификация, като всички предложени компоненти от методологията са адаптирани към спецификата на оценката заложена в Плана за оценка на ОП НОИР, и включват: *конкретен списък с инструменти за събиране на информация и анализ*; Участникът е предложил *три от методите* за оценка, заложени в Плана за оценка на ОПНОИР, които включват: *документално проучване; интервюта; анкетно проучване; фокус групи; анализ на първична и вторична информация,* за оценка на изпълнението, ефективността и ефикасността на партньорството по процедура „Образователна интеграция на учениците от етническите малцинства и/или търсещи или получили международна закрила“ на Оперативна програма „Наука и образование за интелигентен растеж“ 2014-2020 г. и приноса ѝ за постигане целите на Стратегията за образователна интеграция на децата и учениците от етническите малцинства. |  | 70 точки |
| Участникът е предложил методология, която ще се прилага при изпълнение на конкретните дейности описани в техническата спецификация, като всички предложени компоненти от методологията са адаптирани към спецификата на оценката заложена в Плана за оценка на ОП НОИР, и включват: *конкретен списък с инструменти за събиране на информация и анализ*; Участникът е предложил *само един от методите* за оценка- заложени в Плана за оценка на ОПНОИР, които включват: *документално проучване; интервюта; анкетно проучване; фокус групи; анализ на първична и вторична информация*, за оценка на изпълнението, ефективността и ефикасността на партньорството по процедура „Образователна интеграция на учениците от етническите малцинства и/или търсещи или получили международна закрила“ на Оперативна програма „Наука и образование за интелигентен растеж“ 2014-2020 г. и приноса ѝ за постигане целите на Стратегията за образователна интеграция на децата и учениците от етническите малцинства. |  | 40 точки |
| **Показател (П2):** **Професионална компетентност на персонала, на който е възложено изпълнението на поръчката** | **0.30** | **Максимум**  **100 точки** |
| Участника е представил екип от експерти за изпълнение на услугите, предмет на обществената поръчка, който отговаря едновременно на следните изисквания:  ***Ръководител на екип****:*  **- 5 години професионален опит в услуги сходни с предмета на поръчката** (*по смисъла на настоящата методика сходни с предмета на поръчката са услуги, свързани с поне една от следните дейности: 1) Извършване на анализи, оценки на ефективност и/или ефикасност, оценки на въздействието на публични политики и/или по оперативни програми. Оценки и/или изследвания на публични политики в сферата на образованието и/или науката; Оценки и/или изследвания на публични политики в сферата на образователната интеграция; Участие в изготвянето на общински план/ове за образователна интеграция; 2) Участие в разработването на стратегически документи в областта на публичните политики.*  **- участие като ръководител в изпълнението на най-малко 4 услуги, свързани с изпълнение на дейности, сходни с предмета на поръчката.**  ***Експерти-оценители – двама, като за всеки от тях е относимо следното:***  **- 5 години професионален опит в услуги сходни с предмета на поръчката;**  **- участие в изпълнението на най-малко 2 услуги, свързани с изпълнение на дейности, сходни с предмета на поръчката.**  ***Експерт-анализатор:***  **- 5 години професионален опит в една или няколко от изброените области: изготвяне на методологии за събиране и обработка на данни, изготвяне на извадка, статистическа обработка и анализ на данни, разработване на статистически оценки и/ или модели;**  **- участие в изпълнението на най-малко 2 услуги, свързани със статистическа обработка и анализ на данни и/или подготовка на оценки или стратегии.** |  | **100 точки** |
| Участника е представил екип от експерти за изпълнение на услугите, предмет на обществената поръчка, който отговаря едновременно на следните изисквания:  ***Ръководител на екип****:*  **- 3 години професионален опит в услуги сходни с предмета на поръчката** (*по смисъла на настоящата методика сходни с предмета на поръчката са услуги, свързани с поне една от следните дейности: 1) Извършване на анализи, оценки на ефективност и/или ефикасност, оценки на въздействието на публични политики и/или по оперативни програми. Оценки и/или изследвания на публични политики в сферата на образованието и/или науката; Оценки и/или изследвания на публични политики в сферата на образователната интеграция; Участие в изготвянето на общински план/ове за образователна интеграция; 2) Участие в разработването на стратегически документи в областта на публичните политики.*  **- участие като ръководител в изпълнението на най-малко 3 услуги, свързани с изпълнение на дейности, сходни с предмета на поръчката.**  ***Експерти-оценители – двама, като за всеки от тях е относимо следното:***  **- 3 години професионален опит в услуги сходни с предмета на поръчката;**  **- участие в изпълнението на най-малко 2 услуги, свързани с изпълнение на дейности, сходни с предмета на поръчката.**  ***Експерт-анализатор:***  **- 3 години професионален опит в една или няколко от изброените области: изготвяне на методологии за събиране и обработка на данни, изготвяне на извадка, статистическа обработка и анализ на данни, разработване на статистически оценки и/ или модели;**  **- участие в изпълнението на най-малко 2 услуги, свързани със статистическа обработка и анализ на данни и/или подготовка на оценки или стратегии.** |  | **70 точки** |
| Участника е представил екип от експерти за изпълнение на услугите, предмет на обществената поръчка, който отговаря едновременно на следните изисквания:  ***Ръководител на екип****:*  **- 2 години професионален опит в услуги сходни с предмета на поръчката** (*по смисъла на настоящата методика сходни с предмета на поръчката са услуги, свързани с поне една от следните дейности: 1) Извършване на анализи, оценки на ефективност и/или ефикасност, оценки на въздействието на публични политики и/или по оперативни програми. Оценки и/или изследвания на публични политики в сферата на образованието и/или науката; Оценки и/или изследвания на публични политики в сферата на образователната интеграция; Участие в изготвянето на общински план/ове за образователна интеграция; 2) Участие в разработването на стратегически документи в областта на публичните политики.*  **- участие като ръководител в изпълнението на най-малко 2 услуги, свързана с изпълнение на дейности, сходни с предмета на поръчката.**  ***Експерти-оценители – двама, като за всеки от тях е относимо следното:***  **- 2 години професионален опит в услуги сходни с предмета на поръчката;**  **- участие в изпълнението на най-малко 1 услуга, свързана с изпълнение на дейности, сходни с предмета на поръчката.**  ***Експерт-анализатор:***  **- 2 години професионален опит в една или няколко от изброените области: изготвяне на методологии за събиране и обработка на данни, изготвяне на извадка, статистическа обработка и анализ на данни, разработване на статистически оценки и/ или модели;**  **- участие в изпълнението на най-малко 1 услуга, свързани със статистическа обработка и анализ на данни и/или подготовка на оценки или стратегии.** |  | **40 точки** |
|  |  |  |

За извършване на оценката ще се приемат само посочените от участниците основни експерти за изпълнение на услугите, предмет на настоящата обществена поръчка. Предложените допълнителни експерти не подлежат на оценка. Ако участник е предложил допълнителни експерти и не ги е разграничил от основните, подлежащи на оценка, то офертата ще бъде счетена, че не отговаря на предварително обявените условия на обществената поръчка.

Оценката по показател „Техническа оценка” (ТО) се извършва от цялата комисия въз основа на зададените критерии в техническата спецификация и направените технически предложения от отделните участници. Оценката се формира като сбор от двата подпоказателя П1 и П2, умножена по тегловия коефициент за всеки от тях и се представя в числово изражение с точност до втория знак след десетичната запетая.

**2. ФИНАНСОВА ОЦЕНКА**

Максималният брой точки по **показател „Финансова оценка“ (ФО)** е 100 точки с относителна тежест в комплексната оценка – 40 %. Максималният брой точки получава офертата с предложена най-ниска цена.

Стойността на **показател „Финансова оценка“ (ФО)** на останалите участници се определя като съотношение към най-ниската предложена цена по следната формула:

**ПЦ = (ПЦmin ÷ ПЦn) x 100**,

където

**ПЦmin** – минималната цена, предложена от участник в процедурата,

**ПЦn** – цената, предложена от конкретния участник.

**3. ОПРЕДЕЛЯНЕ НА КОМПЛЕКСНА ОЦЕНКА НА ОФЕРТИТЕ**

Максималният брой точки, които може да получи участник е 100.

**Комплексната оценка (КО)** на офертите се определя по следната формула:

**КО = ТО х 60 % + ФО х 40 %**

Офертата, получила най-висока комплексна оценка, се класира на първо място.

В случай, че двама или повече участници получат равни оценки, изпълнителят на обществената поръчка се определя при съобразяване с разпоредбите на чл.58, ал. 2 и ал. 3 от ППЗОП.